A Prantaferru ‘e Paulelatine

In Paùle su ferru an piantadu
comente si piantat sa chibudda.
Da tand'a oe lughe b'at intradu
ma, cunfromm'a s'iscuru, est pagu e nudda.

Su paisu at in palte mezoradu
ma sa ratza chi b'est est sempre cudda.
E mai at un'astore inzeneradu
dae s'ou chi criat una pudda.

Meraviza mi faghet e cuscescia
chi Prantaferru, essende paulesu,
no tenzerat sas taras de s'arescia1.

Però, c'at sutu late dae Pàule,
tenet rejone si no at cumpresu
chi da sémen'e càule essit càule.

Chena die

1 Sas taras de s'arescia: le tare della razza.